Obec Klenov
Obecný úrad 140, 082 44 Klenov
051-778 22 02; 0911 144 499
_______________________________________________                       

Klenov, 19.2.2019

P O Z V Á N K A

	Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov  
p o z ý v a
na 2. zasadnutie obecného zastupiteľstva Obce Klenov,
ktoré sa uskutoční dňa 28.2.2019 o 18,00 hodine v priestoroch Obecného úradu Klenov s týmto programom:
1)	Otvorenie zasadnutia
2)	Určenie zapisovateľa a overovateľov zápisnice, voľba návrhovej komisie 
3)	Schválenie programu zasadnutia 
4)	Informácia o plnení uznesení    
5)	Prerokovanie žiadosti GEIA, n.o.
6)	Schválenie štatútu obce
7)	Správa o výsledku koncoročnej inventarizácie
8)	Informácia o realizácii stavby „Zmena spôsobu vykurovania a zníženie tepelno-technických vlastností budovy OcÚ Klenov“
9)	Rôzne
10)	Diskusia
11)	Uznesenie
12)	 Záver
 
		                				Kamila Bogdaňová v.r.
		        				  starostka obce	

     Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

Zápisnica 
z druhého zasadnutia obecného zastupiteľstva v Klenove,
konaného dňa 28.02.2019.
–––––––––––––––––––––––––––––––––––––––––––––––––––––––––- 
Druhé zasadnutie obecného zastupiteľstva v Klenove otvorila a viedla starostka obce.   Privítala všetkých prítomných (prítomní podľa prezenčnej listiny) a ospravedlnila neprítomného poslanca pána Mgr. Jozefa Pekára, a to z pracovných dôvodov.   
Starostka obce skonštatovala, že: 
a/ zasadnutie bolo zvolané v zmysle §13 zákona č. 369/90 Zb. o obecnom zriadení   
  v znení zmien a doplnkov.                                                                                                                        b/ podľa podpísanej prezenčnej listiny sú  prítomní 4 poslanci obecného zastupiteľstva,   
   na základe čoho vyhlásila zasadnutie obecného zastupiteľstva za uznášania schopné.       	  	 
K bodu 2 - určenie zapisovateľa, overovateľov zápisnice, voľba návrhovej komisie
Overovateľ zápisnice:  Fiľakovský Martin
Návrhová komisia:       Tomaščinová Anna, Mgr. Mikulová Mariana, Fiľakovský Martin
Zapisovateľka:           Petrašovičová Ľudmila
Uznesenie:
Obecné zastupiteľstvo volí návrhovú komisiu v zložení Tomaščinová Anna, Mgr. Mikulová Mariana, Fiľakovský Martin
Hlasovanie poslancov:                     
za: 4           proti:	-		Zdržal sa:  -		neprítomní pri hlasovaní:  -                                     
                                          
K bodu 3 – Schválenie programu rokovania                                                                                                                    
     Starostka obce prečítala program zasadnutia a zároveň požiadala prítomných poslancov o prípadné ich doplnenie. 
Uznesenie:                                                                                                                          Obecné zastupiteľstvo konštatuje, že sa bude uberať podľa programu uvedeného na pozvánke.   
Hlasovanie poslancov:                     
za: 4           proti:	-		Zdržal sa:  -		neprítomní pri hlasovaní:  -                                      

K bodu 4 – informácia o plnení uznesení
Starostka obce skonštatovala, že z ostatného zasadnutia nebolo prijaté uznesenie, ktorým by sa mali plniť úlohy.  
Uznesenie: 
Obecné zastupiteľstvo zobralo na vedomie informáciu o plnení uznesení z ostatného zasadnutia Obecného zastupiteľstva.
Hlasovanie poslancov:                     
za: 4           proti:	-		Zdržal sa:  -		neprítomní pri hlasovaní:  -                                      

   

K bodu 5 – prerokovanie žiadosti GERIA, n.o. 
	 Starostka obce prečítala prítomným poslancom žiadosť GERIA, n.o. o poskytnutí finančného príspevku na prevádzku sociálnej služby na rok 2019, v ktorej je umiestnený občan obce Klenov pán Jaroslav Tóth, Klenov 59.
Po dlhom rokovaní poslanci prijali uznesenie:
Uznesenie:
Obecné zastupiteľstvo schvaľuje zvýšenie finančného príspevku na prevádzku sociálnej služby pre GERIU, n.o. Vyšná Jablonku 34 o 5,- Eur/1 mesiac, v ktorej je umiestnený pán Jaroslav Tóth, Klenov č.59 a to s účinnosťou od 1.1.2019.   
Hlasovanie poslancov:                     
za: 4           proti:	-		Zdržal sa:  -		neprítomní pri hlasovaní:  -                                      

K bodu 6 – schválenie štatútu obce 
Starostka obce požiadala poslancov, aby sa vyjadrili k predloženému štatútu obce. Vzhľadom na skutočnosť, že bol zo strany starostky obce zaslaný pôvodný štatút obce, obecné zastupiteľstvo bude prerokovávať štatút obce na najbližšom zasadnutí obecného zastupiteľstva.   
Uznesenie:
Obecné zastupiteľstvo odporúča starostke obce predložiť poslancom aktualizovaný Štatút obce do najbližšieho zasadnutia.
Hlasovanie poslancov:                     
za: 4           proti:	-		Zdržal sa:  -		neprítomní pri hlasovaní:  -                                      

K bodu 7 – Správa o výsledku koncoročnej inventarizácie
	Správu o výsledku vykonanej koncoročnej inventarizácie k 31.12.2018 prečítala starostka obce. K uvedenej správe neboli zo strany poslancov žiadne pripomienky. 
Uznesenie
Obecné zastupiteľstvo zobralo na vedomie správu o výsledku  koncoročnej inventarizácie.  
Hlasovanie poslancov:                     
za: 4           proti:	-		Zdržal sa:  -		neprítomní pri hlasovaní:  

K bodu 8 – Informácia o realizácii stavby „Zmena spôsobu vykurovania a zníženie tepelno-technických vlastností budovy OcÚ Klenov“
	 Starostka obce informovala poslancov o schválenom projekte „Zmena spôsobu vykurovania a zníženie tepelno-technických vlastností budovy OcÚ Klenov“ a poskytnutí nenávratného finančného príspevku obce vo výške 162.475,63 Eur. Odovzdanie staveniska sa uskutočnilo 18.2.2019 a s prácami začali 25.2.2019. o 7.00 hod.
Nakoľko projekt nerieši rekonštrukciu obecného úradu, ale spôsob vykurovania a zníženie tepelno-technických vlastní budovy, do projektu nebolo možné riešiť podlahy v hornej časti budovy a omietky v celej budove. Oboznámila poslancov, že projekt rieši výmenu strechy a niektoré časti krovu, rieši nové vykurovanie, nové obvodové okná a dvere, bezbariérový prístup a novú elektriku. Pri tejto stavbe sa určite vyskytnú ešte nečakané výdavky obce.
Prítomným poslancom predložila cenovú ponuku na vysprávky omietok v celej budove a nové podlahy v priestoroch na poschodí. Vysvetlila, že je potrebné už urobiť poriadnu rekonštrukciu obecného úradu, ktorý bude ďalšie roky slúžiť našim občanom. Požiadala poslancov, aby sa vyjadrili k predloženému návrhu – rekonštrukcia omietok a podláh.
Po dlhej rozprave obecné zastupiteľstvo prijalo uznesenie:
Uznesenie:
Obecné zastupiteľstvo schvaľuje finančné výdavky obce na dokončenie stavby – omietky a podlahy vo výške 15.000,- Eur a súhlasí so zrušením sprchového kútu v posilňovni.    
Hlasovanie poslancov:                     
za: 4           proti:	-		Zdržal sa:  -		neprítomní pri hlasovaní:  -                                      

K bodu 9 – Rôzne	 
	 Starostka obce informovala poslancov o:
-	prebiehajúcej sťažnosti Renáty Mihaľovej voči majiteľovi psa pánovi Jánovi Matuszykovi;
-	prebiehajúcom správnom konaní vo veci voľne pohybujúcich sa psov majiteľa Miroslava Mušinku;
-	návrhu na zrušenie Miestnej ľudovej knižnice;
-	agende civilnej obrany a ich povinnostiach pri krízových situáciach; 
-	ústnej žiadosti pána Jána Tobisa k žiadosti o výmenu pozemkov. Pán Tobis je vlastníkom pozemku, na ktorom sa otáčajú a aj parkujú autobusy SAD.
	
K bodu 10 – Uznesenie
	Predsedkyňa návrhovej komisie Anna Tomašočinová prečítala návrh uznesenia č. 2/2019.
Hlasovanie poslancov:
Za:  4		Proti: - 	Zdržal sa: -			neprítomní pri hlasovaní: -
Starostka skonštatovala, že uznesenie je právoplatné.

K bodu 11 – záver
Starostka poďakovala všetkým za účasť a ukončila druhé zasadnutie obecného zastupiteľstva.
Zasadnutie obecného zastupiteľstva bolo ukončené o 21,00 hod. 

Zapísala 01.03.2019
Bogdaňová Kamila

 									Kamila Bogdaňová
									 starostka obce	

Overovateľ zápisnice: 
Fiľakovský Martin

ZÁVERY  Z ROKOVANIA 
V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 28.02.2019 prijíma

   U Z N E S E N I E  č. 2/2019

Obecné zastupiteľstvo v Klenove

 A . volí
1.	návrhovú komisiu v zložení: 
    Tomaščinová Anna, Mgr. Mikulová Mariana, Fiľakovský Martin

B. berie na vedomie
	1. ústnu správu o plnení uznesení z ostatného zasadnutia Obecného zastupiteľstva
	2. správu o výsledku koncoročnej inventarizácie

C. schvaľuje
1.  zvýšenie finančného príspevku na prevádzku sociálnej služby pre GERIU, n.o. Vyšná Jablonku 34 o 5,- Eur/1 mesiac, v ktorej je umiestnený pán Jaroslav Tóth, Klenov č.59 a to s účinnosťou od 1.1.2019.   
2. finančné výdavky obce na dokončenie stavby – omietky a podlahy vo výške 15.000,- Eur a súhlasí so zrušením sprchového kútu v posilňovni.    

D. odporúča 
1. starostke obce predložiť poslancom aktualizovaný Štatút obce do najbližšieho zasadnutia.

E. súhlasí
1. so zrušením sprchového kútu v posilňovni.    

								Kamila Bogdaňová
								  starostka obce		

Klenov, 01.03.2019